
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 131 

24 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μη έγκριση τροποποίησης του εγκεκριμένου ρυμοτο¬ 
μικού σχεδίου των πολεοδομικών ενοτήτων «ΓΕΙ¬ 
ΤΟΝΙΕΣ 5 και 6» της Δημοτικής Ενότητας Καμα¬ 
τερού, του Δήμου Αγίων Αναργύρων - Καματερού, 
στο Ο.Τ. 929 (τροποποίηση της πρασιάς στην φε- 
ρόμενη ιδιοκτησία Ευστρατίου - Μιχαήλ Σταθό- 

πουλου και Αικατερίνης Αθανασοπούλου). 1 

Τροποποίηση του εγκεκριμένου ρυμοτομικού σχε¬ 
δίου για τον αποχαρακτηρισμό της οδού Χρυ¬ 
σοστόμου Σμύρνης από «πεζόδρομος» και τη δι- 
απλάτυνση αυτής προς τα Ο.Τ. 812, 814 και 834 
από 6,00 μ. σε 8,00 μ. με παράλληλη μετατόπιση 
της οικοδομικής γραμμής στο Ο.Τ. 812, της περι¬ 
οχής «Πλατάνια-Άγιος Αθανάσιος», της πόλεως 


Κοζάνης. 2 

Τροποποίηση του εγκεκριμένου ρυμοτομικού σχε¬ 
δίου στο Ο.Τ. 669 της περιοχής Σκ’ρκα -Αγιος Νι- 
κάνορας, της πόλεως Κοζάνης. 3 


ΑΠΟΦΑΣΕΙ Σ 

Αριθμ. 52884 (1) 


Μη έγκριση τροποποίησης του εγκεκριμένου ρυμοτο¬ 
μικού σχεδίου των πολεοδομικών ενοτήτων «ΓΕΙΤΟ¬ 
ΝΙΕΣ 5 και 6» της Δημοτικής Ενότητας Καματερού, 
του Δήμου Αγίων Αναργύρων - Καματερού, στο Ο.Τ. 
929 (τροποποίηση της πρασιάς στην φερόμενη ιδι¬ 
οκτησία Ευστρατίου - Μιχαήλ Σταθόπουλου και Αι¬ 
κατερίνης Αθανασοπούλου). 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87/τ.Α72010) για 
τη «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
όπως ισχύει. 

2. Τις διατάξεις του Π.Δ. 145/2010 (ΦΕΚ 238 Α72010) 
για τον «Οργανισμό της Περιφέρειας Αττικής», όπως 
τροποποιήθηκε με την 44403/11 απόφαση Υπουργού 
Εσωτερικών (ΦΕΚ 2494 Β74-11-11) περί «Εγκρισης τρο¬ 


ποποίησης του Οργανισμού Εσωτερικής Λειτουργίας 
της Περιφέρειας Αττικής» και ισχύει. 

3. Την υπ' αριθμ. 15351/3-2-12 (ΦΕΚ 703 Β712-3-12) από¬ 
φαση Περιφερειάρχη Αττικής, που αφορά στη μεταβίβα¬ 
ση αρμοδιοτήτων της Διεύθυνσης Χωρικού Σχεδιασμού 
στον Περιφερειακό Σύμβουλο της Περιφέρειας Αττικής 
Μανιάτη Καλλικράτη. 

4. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο 1 του Π.Δ/τος 63/2005 (ΦΕΚ 
98Α') και τις διατάξεις του άρθρου 29Α του Ν. 1558/85, 
όπως συμπληρώθηκε με το άρθρο 27 του Ν. 2801/92 
(ΦΕΚ 154 Α792). 

5. Τις διατάξεις του από 17-7-23 Ν.Δ/τος και ειδικότερα 
τα άρθρα 1, 3, 7, 9 και 70 όπως μεταγενέστερα τροπο¬ 
ποιήθηκαν και συμπληρώθηκαν. 

6. Τις διατάξεις του Ν. 1337/1983 (ΦΕΚ 33 Α714-3-83), 
όπως τροποποιήθηκαν και ισχύουν. 

7. Τις διατάξεις του Ν. 1577/1985 και ειδικότερα το 
άρθρο 24, όπως ισχύουν. 

8. Τ ις διατάξεις του άρθρου 29 του Ν. 2831/2000 (ΦΕΚ 
140/Α) όπως αντικαταστάθηκαν από τις διατάξεις του 
άρθρου 10 του Ν. 3044/2002 (ΦΕΚ 197/Α) 

9. Τις διατάξεις του Κώδικα Βασικής Πολεοδομικής 
Νομοθεσίας και ειδικότερα τα άρθρα 153 και 154 (ΦΕΚ 
580 Δ727-7-99). 

10. Την εγκύκλιο 141/86 του Υπουργείου ΠΕ.ΧΩ.ΔΕ. 

11. Την εγκύκλιο 6/2006 της Γενικής Διεύθυνσης Πο¬ 
λεοδομίας του Υπουργείου ΠΕ.ΧΩ.ΔΕ 

12. Τις διατάξεις του Ν. 2882/2001 (ΦΕΚ 17 Α76-2-2001) 

13. Τη σχετική με την εν θέματι υπόθεση νομολογία 
του ΣτΕ. 

14. Τις διατάξεις του Ν.4030/2011, για το νέο τρό¬ 
πο έκδοσης αδειών δόμησης, κατασκευών και λοιπές 
διατάξεις» (ΦΕΚ 249 Α725-11-2011), άρθρα 30, 31 και 32 
περί συγκρότησης και αρμοδιοτήτων των Συμβουλίων 
Πολεοδομικών Θεμάτων και Αμφισβητήσεων (ΣΥΠΟΘΑ). 

15. Την υπ’ αριθμ. οικ.11779/11205/19-03-2012 απόφαση 
Γεν. Γρ. Αποκεντρωμένης Διοίκησης Αττικής, σύμφωνα 
την οποία συγκροτήθηκαν τα Συμβούλια Πολεοδομικών 
Θεμάτων και Αμφισβητήσεων (ΣΥ.ΠΟ.Θ.Α), στην έδρα 
κάθε περιφερειακής ενότητας της Περιφέρειας Αττικής, 
κατ' εφαρμογή του άρθρου 30 του Ν.4030/2011, όπως 
ισχύει σήμερα. 

16. Τις διατάξεις του Ν. 4067/2012, για το «Νέο Οικο¬ 
δομικό Κανονισμό» (ΦΕΚ 79 Α'/9-4-2012), άρθρα 31, 32 
και 33. 

17. Το από 13-10-86 Π. Διάταγμα (ΦΕΚ 1178/Δ704-12-1986) 
έγκρισης πολεοδομικής μελέτης των πολεοδομικών 
ενοτήτων 5 και 6 του Δήμου Καματερού και αναθε¬ 
ώρηση σχεδίου σε συνεχόμενη περιοχή του Δήμου 
Αχαρνών. 

18. Την υπ’ αριθμ. 12925/1388/08-09-1988 απόφαση Νο¬ 
μάρχη (ΦΕΚ 438/Δ721-06-1988) για τροποποίηση όρων 
και περιορισμών δόμησης σε περιοχή εντός του εγκε¬ 
κριμένου σχεδίου του Δήμου Καματερού. 

19. Την υπ’ αριθμ. 2913/196/25-02-2002 απόφαση Νο¬ 
μάρχη Αθήνας, με την οποία κυρώθηκε η Πράξη Εφαρ¬ 
μογής των πολεοδομικών ενοτήτων «ΓΕΙΤΟΝΙΕΣ 5 και 6» 
της Δημοτικής Ενότητας Καματερού, του Δήμου Αγίων 
Αναργύρων - Καματερού. 

20. Την μεταγραφή της παραπάνω κυρωμένης Πράξης 
Εφαρμογής στο Υποθηκοφυλακείο Αχαρνών στον Τόμο 
779, με αριθμό 497 και στο Υποθηκοφυλακείο Αθήνας 
στον Τόμο 4406 με αριθμό 46. 

21. Τη με αρ. 185/2013 ομόφωνη απόφαση Δ. Σ. Δήμου 
Αγίων Αναργύρων - Καματερού για «Τροποποίηση ρυ¬ 
μοτομικού σχεδίου στο ΟΤ 929 πολεοδομική ενότητα 
5-6 της Δ.Κ.Κ». 

22. Την από 06-12-2013 Εισήγηση του Τμήματος Πολεο¬ 
δομικών Θεμάτων της Διεύθυνσης Χωρικού Σχεδιασμού 
της Περιφέρειας Αττικής προς το ΣΥ.ΠΟ.Θ.Α. για απόρ¬ 
ριψη της προτεινόμενης τροποποίησης εγκεκριμένου 
σχεδίου. 

23. Την από 24-02-2014 ομόφωνη γνωμοδότηση του 
ΣΥΠΟΘΑ Περιφερειακής Ενότητας Δυτικού Τομέα Αθη¬ 
νών (υπ' αριθ. 2/2014 Πρακτικό Θέμα Ιο της ημερήσιας 
διάταξης) για απόρριψη της πρότασης τροποποίησης. 

24. Όλα τα νόμιμα δικαιολογητικά που περιέχονται 
στο φάκελο της υπόθεσης. 

και ΕΠΕΙΔΗ: 

• Σύμφωνα με τα άρθρα 1, παρ.3 και 70, παρ.1 του Ν.Δ/ 
τος της 17-7-1923 και του άρθρου 21, παρ. 2 του ΓΟΚ/1929, 
κάθε τροποποίηση εγκεκριμένου ρυμοτομικού σχεδίου 
πρέπει να κατευθύνεται από πολεοδομικά κριτήρια και 
να αποβλέπει στη θεραπεία πολεοδομικών αναγκών, τις 
οποίες δημιουργεί η οικιστική διαμόρφωση της πόλης 
στην εξέλιξη της, γεγονός, που στην παρούσα πρόταση, 
δεν υποστηρίζεται. 

• Σύμφωνα με την Εγκύκλιο 55/88, άρθρο 4, οποια¬ 
δήποτε μεταβολή στο χαρακτηρισμό του χώρου ή του 
Ο.Τ., όπως επίσης και κάθε μετατόπιση των οικοδομι¬ 
κών, ή ρυμοτομικών γραμμών, αποτελεί τροποποίηση 
του εγκεκριμένου ρυμοτομικού σχεδίου, οπότε ακολου¬ 
θούνται οι διαδικασίες, που ορίζονται από το άρθρο 3 
του Ν.Δ. 17-7-23 και από τις εγκ. 1/61 και 8/75. Βασικό 
κριτήριο - προϋπόθεση - για να μελετηθεί τροποποίη¬ 
ση εγκεκριμένου ρυμοτομικού σχεδίου, καταρχήν και 
στη συνέχεια να προωθηθεί για την έκδοση της σχε¬ 
τικής διοικητικής πράξης (Δ/τος ή Αποφάσεως), είναι 
να αποβλέπει σε κοινή ανάγκη, ή ωφέλεια και να μην 
υπαγορεύεται από ιδιωτικό συμφέρον. Στα πλαίσια των 
νομίμων παραγόντων, περιλαμβάνονται και τα ιδιωτικά 
δίκαια και συμφέροντα, τα οποία όμως δεν μπορούν να 
αποτελόσουν αποκλειστικά έρεισμα της ρυμοτομικής 
διαρρύθμισης (ΣτΕ 2687/82). 


• Σύμφωνα με την Εγκύκλιο 55/88, άρθρο 4, η πρό¬ 
ταση, για την τροποποίηση του εγκεκριμένου ρυμο¬ 
τομικού σχεδίου, το χαρακτηρισμό ή τον αποχαρα¬ 
κτηρισμό του χώρου, πρέπει να είναι αιτιολογημένη 
πολεοδομικά, ή κυκλοφοριακά, ή ακόμα για λόγους 
αισθητικής ή εναρμόνισης με το περιβάλλον, δια¬ 
τήρησης παραδοσιακού χαρακτήρα κ.λπ. Έλλειψη, 
ή αδυναμία στην ανάπτυξη επιχειρημάτων, για την 
υποστήριξη της πρότασης, μπορεί να αποτελέσει αι¬ 
τία απόρριψης από το ΣτΕ της σχετικής διοικητικής 
πράξης (Π.Δ. ή απόφασης), ή και να στοιχειοθετήσει 
αιτία ακυρώσεώς της. 

• Ο φάκελος που κατατέθηκε, δεν ήταν πλήρης σύμ¬ 
φωνα με την ισχύουσα Πολεοδομική νομοθεσία αλλά η 
πληρότητα του Φακέλου δεν θα επηρέαζε την άποψη 
της Υπηρεσίας. 

• Σύμφωνα με την 30312/07-08-2013 Βεβαίωση του 
Δημάρχου Αγίων Αναργύρων - Καματερού, με την προ- 
τεινόμενη τροποποίηση, δεν προκαλείται δαπάνη εις 
βάρος του προϋπολογισμού του Δήμου. 

• Το ΣΥ.ΠΟ.Θ.Α. Περιφερειακής Ενότητας Δυτικού 
Τομέα Αθηνών, με τη 2η Συνεδρίαση/24-2-2014 Πράξη 
1η, γνωμοδότησε ομόφωνα υπέρ της απόρριψης της 
προτεινόμενης τροποποίησης, σύμφωνα με την από 
6-12-2013 Εισήγηση της Διεύθυνσης Χωρικού Σχεδιασμού 
της Περιφέρειας Αττικής, αποφασίζουμε: 

Την απόρριψη της πρότασης τροποποίησης, του εγκε¬ 
κριμένου ρυμοτομικού σχεδίου, σε τμήμα του Ο.Τ 929, 
της Δημοτικής Ενότητας Καματερού, του Δήμου Αγίων 
Αναργύρων - Καματερού και συγκεκριμένα στο οικόπε¬ 
δο, φερόμενης ιδιοκτησίας Ευστρατίου - Μιχαήλ Σταθό- 
πουλου και Αικατερίνης Αθανασοπούλου, με κ.α. 020836, 
ως μη έχουσα τις κατά νόμον προϋποθέσεις, αφού δεν 
συντρέχουν πολεοδομικοί λόγοι για την έγκρισή της, 
αλλά κρίνεται ως απορρέουσα από ιδιωτικό συμφέρον, 
με σκοπό να καταστεί άρτιο ένα οικόπεδο. Ως εκ τού¬ 
του δεν εμπίπτει στις διατάξεις περί τροποποιήσεων 
σχεδίων πόλεων και παραβαίνει τους βασικούς κανόνες 
της πολεοδομικής νομοθεσίας. 

Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Επιτρέπεται η υποβολή προσφυγής στον Γενικό 
Γραμματέα Αποκεντρωμένης Διοίκησης Αττικής, μέ¬ 
χρι συστάσεως της αυτοτελούς Υπηρεσίας εποπτείας 
ΟΤΑ (Ελεγκτής Νομιμότητας), μόνο για παράβαση του 
Νόμου, σύμφωνα με τις διατάξεις του άρθρου 227 του 
Ν.3852/2010 (ΦΕΚ 87Α'/10) και σε προθεσμία δέκα πέντε 
(15) ημερών, από την δημοσίευσή της ή την ανάρτησή 
της στο διαδίκτυο ή αφού έλαβε γνώση αυτής. 

Η παρούσα αναρτάται στο ΔΙΑΔΙΚΤΥΟ μέσω του προ¬ 
γράμματος ΔΙΑΥΓΕΙΑ σύμφωνα με τον Ν.3861/10, μετά 
την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2014 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

Αριθμ. 29972/2281 (2) 

Τροποποίηση του εγκεκριμένου ρυμοτομικού σχεδίου 
για τον αποχαρακτηρισμό της οδού Χρυσοστόμου 
Σμύρνης από «πεζόδρομος» και τη διαπλάτυνση αυ¬ 
τής προς τα Ο.Τ. 812, 814 και 834 από 6,00 μ. σε 8,00 
μ. με παράλληλη μετατόπιση της οικοδομικής γραμ¬ 
μής στο Ο.Τ. 812, της περιοχής «Πλατάνια-Αγιος Αθα¬ 
νάσιος», της πόλεως Κοζάνης. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152,153,154 και 160 του 
Π.Δ. 14-7-1999 (Δ' 580) «Κώδικας Βασικής Πολεοδομικής 
Νομοθεσίας». 

2. Το Ν. 1337/1983 (Α' 33) περί «επέκτασης των Πο- 
λεοδομικών σχεδίων, Οικιστική ανάπτυξη και σχετικές 
ρυθμίσεις». 

3. Τις διατάξεις του άρθρου 29 του Ν. 2831/2000 
(Α' 140), όπως αντικαταστάθηκαν από το άρθρο 10 του 
Ν. 3044/2002 (Α' 197). 

4. Τις διατάξεις του άρθρου 31 του Ν. 4067/2012 
(Α' 79) «Νέος Οικοδομικός Κανονισμός». 

5. Τις διατάξεις των άρθρων 30 και 31 του Ν. 4030/2011 
(Α' 249) «Νέος τρόπος έκδοσης αδειών δόμησης, ελέγ¬ 
χου κατασκευών και λοιπές διατάξεις». 

6. Το Ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης- Πρό¬ 
γραμμα Καλλικράτης» και ειδικότερα το άρθρο 186 παρ. 
II υποπ. ΣΤ αρ. 39. 

7. Το Π.Δ. 146/2010 (Α' 239) «Οργανισμός της Περιφέ¬ 
ρειας Δυτικής Μακεδονίας». 

8. Το Π.Δ. 19-6-1987 (Δ' 774) «Εγκριση πολεοδομικής 
μελέτης των πολεοδομικών ενοτήτων «Αγ. Αθανάσιος» 
και «Πλατάνια» του δήμου Κοζάνης (Ν. Κοζάνης) και 
τροποποίηση σε συνεχόμενη περιοχή του ίδιου δήμου». 

9. Την υπ’ αριθμ. 1930/1-6-1989 (Δ' 396) απόφαση Νο¬ 
μάρχη Κοζάνης «Τροποποίηση του ρυμοτομικού σχε¬ 
δίου των περιοχών Πλατάνια-Αγιος Αθανάσιος, πόλης 
Κοζάνης». 

10. Την υπ’ αριθμ. 6219/27-7-1998 (Δ' 629) απόφαση Νο¬ 
μάρχη Κοζάνης «Τροποποίηση του ρυμοτομικού σχεδίου 
της πόλης της Κοζάνης στην περιοχή «Αγιος Αθανάσι¬ 
ος- Πλατάνια» στο Ο.Τ. 834 και στην περιοχή «Κόμβος - 
Πανόραμα-Ζ.Ε.Χ» στο Ο.Τ. 1059». 

11. Το υπ’ αριθμ. 71/10-1-2014 έγγραφο της Διεύθυνσης 
Πολεοδομικού Σχεδιασμού-Εφαρμογών και Υπηρεσίας 
Δόμησης-Τμήμα Πολεοδομικού Σχεδιασμού και Εφαρμο¬ 
γών του Δήμου Κοζάνης, με το οποίο μας διαβιβάστηκε 
φάκελος προτεινόμενης τροποποίησης του εγκεκριμέ¬ 
νου ρυμοτομικού σχεδίου για τον αποχαρακτηρισμό 
της οδού Χρυσοστόμου Σμύρνης από «πεζόδρομος» και 
τη διαπλάτυνση αυτής προς τα Ο.Τ. 812, 814 & 834, 
της περιοχής «Πλατάνια-Αγιος Αθανάσιος» της πόλεως 
Κοζάνης και με το οποίο βεβαιώνεται ότι κατά της εν 
λόγω τροποποίησης δεν έχουν υποβληθεί ενστάσεις, 
δεν υπάρχουν οικόπεδα που να γίνονται μη άρτια και 
δεν επέρχεται μείωση κοινοχρήστου χώρου. 

12. Την υπ’ αριθμ. 203/2013 απόφαση Δημοτικού Συμ¬ 
βουλίου Κοζάνης, με την οποία αυτό γνωμοδοτεί θετικά 
για την εν λόγω τροποποίηση.. 

13. Την υπ’ αριθμ. 4049/523/7-2-2014 εισήγηση της 
Διεύθυνσης Περιβάλλοντος και Χωρικού Σχεδιασμού- 


Τμήμα Χωρικού Σχεδιασμού της Περιφέρειας Δυτικής 
Μακεδονίας. 

14. Την υπ’ αριθμ. 57528/2325/24-10-2012 (Υ.Ο.Δ.Δ' 517) 
απόφαση Γενικού Γραμματέα Αποκεντρωμένης Διοί¬ 
κησης Ηπείρου-Δυτικής Μακεδονίας, με την οποία συ¬ 
γκροτήθηκε το ΣΥ.ΠΟ.Θ.Α της Περιφερειακής Ενότητας 
Κοζάνης. 

15. Την υπ’ αριθμ. 12/26-2-2014 θετική γνωμοδότηση 
(σύμφωνα την αιτιολογία της εισήγησης της Διεύθυνσης 
Περιβάλλοντος και Χωρικού Σχεδιασμού-Τμήμα Χωρι¬ 
κού Σχεδιασμού της Περιφέρειας Δυτικής Μακεδονίας) 
του ΣΥ.ΠΟ.Θ.Α Π.Ε Κοζάνης που διατυπώθηκε στην 3η 
Συνεδρίαση Θέμα 8ο στις 26-2-2014. 

16. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο Ιο του Π.Δ. 63/2005 (Α' 98) 
και το γεγονός ότι από την εφαρμογή των κανονιστικών 
αυτών διατάξεων δεν προκαλείται δαπάνη σε βάρος του 
Κρατικού ή Δημοτικού προϋπολογισμού. 

Και επειδή: 

1. Το Δημοτικό Συμβούλιο Δήμου Κοζάνης, με την υπ’ 
αριθμ. 203/2013 ομόφωνη απόφαση του γνωμοδότησε 
υπέρ της τροποποίησης ρυμοτομικού σχεδίου της πό¬ 
λεως Κοζάνης στην περιοχή «Πλατάνια - Άγιος Αθα¬ 
νάσιος» και συγκεκριμένα την διαπλάτυνση της οδού 
Χρυσοστόμου Σμύρνης προς τα Ο.Τ. 812, 814 και 834, 
από 6,00 μ. σε 8,00 μ. και τον αποχαρακτηρισμό αυτής 
από πεζόδρομο, για το λόγο ότι η οδός αυτή αποτελεί 
τη συνδετήρια οδό μεταξύ των περιοχών «Αγίου Αθα¬ 
νασίου» και «Πλατάνια» και απαιτείται διαπλάτυνση της 
λόγω του κυκλοφοριακού φόρτου της. 

2. Σύμφωνα με την εισήγησή της, η Διεύθυνση Πε¬ 
ριβάλλοντος και Χωρικού Σχεδιασμού-Τμήμα Χωρικού 
Σχεδιασμού της Περιφέρειας Δυτικής Μακεδονίας, θεω¬ 
ρεί ότι πρέπει να γίνει δεκτή η αιτούμενη τροποποίηση, 
γιατί ύστερα από μελέτη του φακέλου και μετά από 
επιτόπια αυτοψία, διαπιστώθηκε ότι συντρέχουν, κατά 
την ισχύουσα νομοθεσία οι προϋποθέσεις: 

α) Η τήρηση από το Δήμο Κοζάνης της κατά το νόμο 
διαδικασίας σύμφωνα με το άρθρο 154 του Π.Δ. 14-7-1999 
(Δ' 580) «Κώδικας Βασικής Πολεοδομικής Νομοθεσίας», 
όπως ισχύει σήμερα. 

β) Η ύπαρξη σοβαρής πολεοδομικής ανάγκης καθώς: 

• Η οδός Χρυσοστόμου Σμύρνης η οποία έχει χαρα¬ 
κτηριστεί από το εγκεκριμένο ρυμοτομικό σχέδιο ως 
πεζόδρομος, αποτελεί τη συνδετήρια οδό μεταξύ των 
περιοχών «Αγίου Αθανασίου» και «Πλατάνια» της πόλε¬ 
ως της Κοζάνης, δεχόμενη ήδη μεγάλο κυκλοφοριακό 
φόρτο. 

• Με την διαπλάτυνση της οδού έχουμε αύξηση του 
ισοζυγίου των κοινοχρήστων χώρων, 

γ) Δεν προκαλείται δαπάνη σε βάρος του Κρατικού ή 
Δημοτικού προϋπολογισμού, αποφασίζουμε: 

1) Την τροποποίηση του εγκεκριμένου ρυμοτομικού 
σχεδίου της πόλεως Κοζάνης στην περιοχή «Πλατάνια - 
Αγιος Αθανάσιος» και συγκεκριμένα τον αποχαρακτηρι¬ 
σμό της οδού Χρυσοστόμου Σμύρνης από «πεζόδρομος» 
και τη διαπλάτυνση αυτής προς τα Ο.Τ. 812, 814 και 834, 
από 6,00 μ. σε 8,00 μ., με παράλληλη μετατόπιση της 
οικοδομικής γραμμής στο Ο.Τ.812, όπως φαίνονται στο 
συνημμένο τοπογραφικό διάγραμμα για τους παραπάνω 
αναφερόμενους λόγους. 

2) Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

3) Η παρούσα απόφαση και τα συνημμένα σχέδια 
που τη συνοδεύουν να αναρτηθούν στο κτίριο της 
Π.Ε Κοζάνης της Περιφέρειας Δυτικής Μακεδονίας, 
Διεύθυνση Περιβάλλοντος και Χωρικού Σχεδιασμού 
3ος όροφος, για 15 ημέρες μετά τη δημοσίευση της 
απόφασης και των συνημμένων σχεδίων που τη συ¬ 
νοδεύουν στο ΦΕΚ. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Ηπείρου-Δυτικής Μα¬ 


κεδονίας, μόνο για παράβαση του Νόμου, σύμφωνα με 
τις διατάξεις των άρθρων 227 και 238 του Ν. 3852/2010 
(Α' 87) και σε προθεσμία δέκα πέντε (15) ημερών από 
τη δημοσίευση της απόφασης στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Μαρτίου 2014 

Ο Περιφερειάρχης 
ΓΕΩΡΓΙΟΣ ΔΑΚΗΣ 

Αριθμ. 29960/2280 (3) 

Τροποποίηση του εγκεκριμένου ρυμοτομικού σχεδίου 
στο Ο.Τ. 669 της περιοχής Σκ’ρκα -Αγιος Νικάνορας, 
της πόλεως Κοζάνης. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152,153,154 και 160 του 
Π.Δ. 14-7-1999 (Δ' 580) «Κώδικας Βασικής Πολεοδομικής 
Νομοθεσίας». 

2. Το Ν. 1337/1983 (Α' 33) περί «επέκτασης των Πο- 
λεοδομικών σχεδίων, Οικιστική ανάπτυξη και σχετικές 
ρυθμίσεις». 

3. Τις διατάξεις του άρθρου 29 του Ν. 2831/2000 (Α' 140), 
όπως αντικαταστάθηκαν από το άρθρο 10 του Ν. 3044/2002 
(Α' 197). 

4. Τις διατάξεις του άρθρου 31 του Ν. 4067/2012 (Α' 79) 
«Νέος Οικοδομικός Κανονισμός». 

5. Τις διατάξεις των άρθρων 30 και 31 του Ν. 4030/2011 
(Α' 249) «Νέος τρόπος έκδοσης αδειών δόμησης, ελέγ¬ 
χου κατασκευών και λοιπές διατάξεις». 

6. Το Ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης- Πρό¬ 
γραμμα Καλλικράτης» και ειδικότερα το άρθρο 186 παρ. 
II υποπ. ΣΤ αρ. 39. 

7. Το Π.Δ. 146/2010 (Α' 239) «Οργανισμός της Περιφέ¬ 
ρειας Δυτικής Μακεδονίας». 

8. Την από 12-2-86/7179/423 (Δ' 68) έγκριση Γενικού 
Πολεοδομικού Σχεδίου Δήμου Κοζάνης. 

9. Το από 21-11-86 Π.Δ.(Δ' 321/1987) για την «Εγκριση 
της Πολεοδομικής Μελέτης περιοχής Σκ’ρκα - Άγιος 
Νικάνορας Ν. Κοζάνης». 

10. Το από 25-4-89 Π.Δ. (Δ' 253) «Συμπλήρωση του 
21.11.1986 Π.Δ/τος «Εγκριση της Πολεοδομικής Μελέτης 
περιοχής Σκ’ρκα - Αγιος Νικάνορας Ν. Κοζάνης"». 

11. Την υπ’ αριθμ. 1931/2-6-89 (Δ' 396) απόφαση Νομάρ¬ 
χη Κοζάνης για την τροποποίηση ρυμοτομικού σχεδίου 
περιοχής Σκ’ρκα - Αγιος Νικάνορας Κοζάνης. 

12. Την υπ’ αριθμ. 603/96 (Δ' 956) απόφαση Δ.Σ. Κο¬ 
ζάνης περί «τροποποιήσεων του ρυμοτομικού σχεδίου 
Κοζάνης» όπως αυτή επικαιροποιήθηκε με την υπ αριθμ. 
1299/0 0/23-1- 01 (Δ' 129) απόφαση Γενικού Γραμματέα 
Δυτικής Μακεδονίας. 

13. Τη υπ’ αριθμ. 5699/18-9-97 (Δ' 837) απόφαση Νο¬ 
μάρχη Κοζάνης για την «Αναθεώρηση όρων δόμησης 
Κοζάνης - Λοιποί όροι δόμησης». 

14. Το υπ’ αριθμ. 168/16-1-2014 έγγραφο της Διεύ¬ 
θυνσης Πολεοδομικού Σχεδιασμού-Εφαρμογών και 
Υπηρεσίας Δόμησης-Τμήμα Πολεοδομικού Σχεδιασμού 
και Εφαρμογών του Δήμου Κοζάνης, με το οποίο μας 
διαβιβάστηκε φάκελος προτεινόμενης τροποποίησης 
του εγκεκριμένου ρυμοτομικού σχεδίου στο Ο.Τ. 669 
της περιοχής Σκ’ρκα - Άγιος Νικάνορας, της πόλεως 
Κοζάνης και με το οποίο βεβαιώνεται ότι κατά της εν 
λόγω τροποποίησης δεν έχουν υποβληθεί ενστάσεις, 
δεν υπάρχουν οικόπεδα που να γίνονται μη άρτια και 
δεν επέρχεται μείωση κοινοχρήστου χώρου. 

15. Την υπ’ αριθμ. 202/2013 απόφαση Δημοτικού Συμ¬ 
βουλίου Κοζάνης, με την οποία αυτό γνωμοδοτεί θετικά 
για την εν λόγω τροποποίηση. 

16. Την υπ’ αριθμ. 7778/934/7-2-2014 εισήγηση της 
Διεύθυνσης Περιβάλλοντος και Χωρικού Σχεδιασμού- 
Τμήμα Χωρικού Σχεδιασμού της Περιφέρειας Δυτικής 
Μακεδονίας. 

17. Την υπ’ αριθμ. 57528/2325/24-10-2012 (Υ.Ο.Δ.Δ. 517) 
απόφαση Γενικού Γραμματέα Αποκεντρωμένης Διοίκησης 


Ηπείρου-Δυτικής Μακεδονίας, με την οποία συγκροτήθη¬ 
κε το ΣΥ.ΠΟ.Θ.Α της Περιφερειακής Ενότητας Κοζάνης. 

18. Την υπ’ αριθμ. 13/26-2-2014 θετική γνωμοδότηση 
(σύμφωνα την αιτιολογία της εισήγησης της Διεύθυνσης 
Περιβάλλοντος και Χωρικού Σχεδιασμού-Τμήμα Χωρι¬ 
κού Σχεδιασμού της Περιφέρειας Δυτικής Μακεδονίας) 
του ΣΥ.ΠΟ.Θ.Α Π.Ε Κοζάνης που διατυπώθηκε στην 3η 
Συνεδρίαση Θέμα 7ο στις 26-2-2014. 

19. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο Ιο του Π.Δ. 63/2005 (Α' 98) 
και το γεγονός ότι από την εφαρμογή των κανονιστικών 
αυτών διατάξεων δεν προκαλείται δαπάνη σε βάρος του 
Κρατικού ή Δημοτικού προϋπολογισμού. 

Και επειδή: 

1. Το Δημοτικό Συμβούλιο Δήμου Κοζάνης, με την υπ’ 
αριθμ. 202/2013 ομόφωνη απόφαση του γνωμοδότησε 
υπέρ της τροποποίησης ρυμοτομικού σχεδίου της πό¬ 
λεως Κοζάνης στην περιοχή Σκ’ρκα - Αγιος Νικάνορας 
στο Ο.Τ. 669 και συγκεκριμένα την μετατόπιση της Οι¬ 
κοδομικής Γραμμής, χωρίς αυξομείωση της επιφάνειας 
των κοινοχρήστων χώρων. 

2. Σύμφωνα με την εισήγηση της, η Διεύθυνση Πε¬ 
ριβάλλοντος και Χωρικού Σχεδιασμού-Τμήμα Χωρικού 
Σχεδιασμού της Περιφέρειας Δυτικής Μακεδονίας, θεω¬ 
ρεί ότι πρέπει να γίνει δεκτή η αιτούμενη τροποποίηση, 
γιατί ύστερα από μελέτη του φακέλου και μετά από 
επιτόπια αυτοψία, διαπιστώθηκε ότι συντρέχουν, κατά 
την ισχύουσα νομοθεσία οι προϋποθέσεις: 

α) Η τήρηση από το Δήμο Κοζάνης της κατά το νόμο 
διαδικασίας σύμφωνα με το άρθρο 154 του Π.Δ. 14-7-1999 
(Δ' 580) «Κώδικας Βασικής Πολεοδομικής Νομοθεσίας», 
όπως ισχύει σήμερα. 

β) Η ύπαρξη σοβαρής πολεοδομικής ανάγκης καθώς με 
τη μετατόπιση της οικοδομικής γραμμής, βελτιώνονται 
οι κυκλοφοριακές συνθήκες στην οδό Αηλιόστρατας. 

γ) Δεν προκαλείται δαπάνη σε βάρος του Κρατικού ή 
Δημοτικού προϋπολογισμού, αποφασίζουμε 

1) Την τροποποίηση του εγκεκριμένου ρυμοτομικού 
σχεδίου της πόλεως Κοζάνης στην περιοχή Σκ’ρκα - 
Αγιος Νικάνορας στο Ο.Τ. 669 και συγκεκριμένα την 
μετατόπιση της Οικοδομικής Γ ραμμής, χωρίς αυξομεί¬ 
ωση της επιφάνειας των κοινοχρήστων χώρων όπως 
φαίνεται στο συνημμένο τοπογραφικό διάγραμμα για 
τους παραπάνω αναφερόμενους λόγους. 

2) Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

3) Η παρούσα απόφαση και τα συνημμένα σχέδια που 
τη συνοδεύουν να αναρτηθούν στο κτίριο της Π.Ε Κο¬ 
ζάνης της Περιφέρειας Δυτικής Μακεδονίας, Διεύθυνση 
Περιβάλλοντος και Χωρικού Σχεδιασμού 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο ΦΕΚ. 

Επιτρέπεται η υποβολή προσφυγής στον Γ ενικό Γ ραμ¬ 
ματέα Αποκεντρωμένης Διοίκησης Ηπείρου-Δυτικής Μα¬ 
κεδονίας, μόνο για παράβαση του Νόμου, σύμφωνα με τις 
διατάξεις των άρθρων 227 και 238 του Ν. 3852/2010 (Α' 87) 
και σε προθεσμία δέκα πέντε (15) ημερών από τη δημοσί¬ 
ευση της απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 31 Μαρτίου 2014 

Ο Περιφερειάρχης 
ΓΕΩΡΓΙΟΣ ΔΑΚΗΣ 




ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 39% 

